open-index/open-wikipedia-markdown huggingface dataset:
Κωνσταντίνος Κουκορίκος

Ο **Κωνσταντίνος Β. Κουκορίκος** (1887-1957) ήταν Έλληνας πολιτικός.

## Βιογραφικά στοιχεία

Σπούδασε νομικά στο Πανεπιστήμιο Αθηνών και ιδιώτευσε ως δικηγόρος στην Καρδίτσα. Εξελέγη πρώτη φορά βουλευτής Καρδίτσας με το Λαϊκό Κόμμα στις εκλογές του 1933 και επανεξελέγη σε αυτές του 1935 και του 1936.  
Απεβίωσε στις 2 Φεβρουαρίου 1957. Κατέλιπε τη σύζυγό του, Ευτυχία, και μία κόρη, τη Χαρίκλεια-Αικατερίνη.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές εκλεγμένοι με το Λαϊκό Κόμμα
Στέφανος Κόφφας

Ο **Στέφανος Κόφφας** ήταν Έλληνας πολιτικός.

## Βιογραφικά στοιχεία

Καταγόταν από την Καρδίτσα και ήταν τραπεζίτης. Εξελέγη βουλευτής Τρικάλων στις εκλογές του Δεκεμβρίου 1915. 

## Παραπομπές


Κατηγορία:Βουλευτές Τρικάλων
Σπυρίδων Παπαποστόλου

Ο **Σπυρίδων Παπαποστόλου** ήταν Έλληνας πολιτικός.

## Βιογραφικά στοιχεία

Γεννήθηκε στην Καρύτσα Ευρυτανίας αλλά καταγόταν από τα Κανάλια Καρδίτσας. Σπούδασε ιατρική στο Πανεπιστήμιο Αθηνών. Διετέλεσε δήμαρχος Ιθώμης. Εξελέγη βουλευτής Καρδίτας στις του 1899 και του 1902, η εκλογή του, όμως, ακυρώθηκε. 

Απεβίωσε στην Αθήνα το 1903.

## Παραπομπές


Κατηγορία:Βουλευτές Καρδίτσας
Ξενοφών Τσαμαγκίδης

Ο **Ξενοφών Τσαμαγκίδης** ήταν Έλληνας πολιτικός.

## Βιογραφικά στοιχεία

Σπούδασε ιατρική στο Πανεπιστήμιο Αθηνών. Εξελέγη βουλευτής Καρδίτσας στις εκλογές του 1895 και του 1899. 

## Παραπομπές


Κατηγορία:Βουλευτές Καρδίτσας
Δημήτρης Αντωνόπουλος

[δεξιά|200 px|μικρογραφία|Σχέδιο του Δημ. Αντωνόπουλου, για το περιοδικό [Μικρός Ήρως.]]Ο **Δημήτρης Αντωνόπουλος** (1932 - 2004) ήταν Έλληνας αρχιτέκτονας και ζωγράφος. Σπούδασε αρχιτεκτονική στην Αυστρία και επιστρέφοντας στην Ελλάδα στα μέσα της δεκαετίας του ’60, διορίσθηκε σε Νομαρχία της Πελοποννήσου. Ασχολήθηκε παράλληλα με την εικονογράφηση διαφόρων εντύπων. Ξεκίνησε τη σχεδιαστική του σταδιοδρομία το 1960 στο περιοδικό "Φαντασία", ενώ εργάσθηκε και στην εφημερίδα "Ακρόπόλις". Συνεργάσθηκε με τα περιοδικό Μάσκα (του οποίου φιλοτέχνησε πολλά εξώφυλλα αλλά και εσωτερικές σελίδες από το 1963 έως το 1974), "Auto Εξπρές" αλλά και με τις εκδόσεις των βιβλίων τσέπης "Όμικρον". Από το 1969 έως το 1970 ανέλαβε το σχεδιασμό του «Εικονογραφημένου Μικρού Ήρωα». Ακόμη, δούλεψε στη "Μάσκα του Τζίμμυ Κορίνη", μέχρι τα τέλη της δεκαετίας του ’90, εικονογραφώντας τα εξώφυλλα των τευχών 1 - 5.

## Πηγές
* Ο Μικρός ΗΡΩΣ

## Παραπομπές


Αντωνοπουλος Δημητρης
Μάχη του Μάιντς

Στη **Μάχη του Μάιντς** (29 Οκτωβρίου 1795) Αψβουργικός Αυστριακός στρατός υπό τον Φρανσουά Σεμπαστιάν Σαρλ Ζοζέφ ντε Κρουά, Κόμη του Κλερφέ, πραγματοποίησε απροσδόκητη επίθεση κατά τεσσάρων μεραρχιών της Γαλλικής Στρατιάς του Ρήνου και του Μοζέλλα η οποία διοικούνταν από τον Φρανσουά Ιγκνάς Σάαλ. Η δεξιά μεραρχία των Γάλλων διέφυγε από το πεδίο της μάχης, αναγκάζοντας τις άλλες τρεις να οπισθοχωρήσουν μετά την απώλεια του πολιορκητικού πυροβολικού τους αλλά και πολλές ανθρώπινες απώλειες. Η σύρραξη αυτή του Πολέμου του Πρώτου Συνασπισμού έλαβε χώρα κοντά στην πόλη του Μάιντς στο κρατίδιο της Ρηνανίας-Παλατινάτου στη Γερμανία.

Τα Γαλλικά στρατεύματα πολιορκούσαν ανεπιτυχώς τη δυτική πλευρά του Φρουρίου του Μάιντς από τον Δεκέμβριο του 1794. Όμως, στις αρχές Σεπτεμβρίου 1795 η *[[Στρατιά του Σαμπρ-ε-Μεζ]]* διέσχισε τον ποταμό Ρήνο και προχώρησε νότια προς τον ποταμό Μάιν. Για πρώτη φορά το Μάιντς πολιορκούνταν από την ανατολική πλευρά του ποταμού, αλλά αυτή η κατάσταση δεν κράτησε πολύ. Στη Μάχη του Χοχστ, ο Κλερφέ ξεπέρασε τον Ζουρντάν, αναγκάζοντας τον στρατό του να αποσυρθεί στη δυτική όχθη του Ρήνου. Με τον Ζουρντάν προσωρινά εκτός μάχης, ο Κλερφέ έπεσε πάνω στα κατά κάποιο τρόπο απομονωμένα σώματα του Σάαλ και τα ώθησε νότια. Την εποχή αυτή ο διοικητής της *Στρατιάς του Ρήνου και του Μοζέλλα*, Ζαν-Σαρλ Πισεγκρύ βρισκόταν σε επαφές προδοσίας με τους αντιπάλους των Γάλλων, οι οποίες ενδεχομένως είχαν ως αποτέλεσμα την επιτυχία των Αυστριακών. Η επόμενη σύγκρουση έλαβε χώρα στη Μάχη του Πφερντεσχάιμ στις 10 Νοεμβρίου.

Η πολιορκία αποτέλεσε τη δεύτερη φορά που χρησιμοποιήθηκε αερόστατο παρατήρησης, μετά τη Μάχη του Φλερύς (1794).

## Στρατιωτικοί που ενεπλάκησαν
*Φρανσουά Σεμπαστιάν Σαρλ Ζοζέφ ντε Κρουά, Κόμης του Κλερφέ
*Ζαν Μπατίστ Κλεμπέρ
*Λωράν ντε Γκουβιόν Σαιντ-Κυρ
*Γκαμπριέλ Ζαν Ζοζέφ Μολιτόρ
*Άνταμ Άλμπερτ φον Νάιπεργκ
*Αντουάν Κριστόφ Μερλέν
*Ωγκύστ ντε Μαρμόν
*Κάρολος ΙΔ΄ Ιωάννης της Σουηδίας
*Φραντς φον Βεϊρότερ
*Φραγκίσκος Ιωσήφ, Μαρκήσιος του Λουζινιάν
*Φραγκίσκος, Μαρκήσιος του Σασλούπ-Λωμπάτ
*Φρανσουά Σεβερίν Μαρσώ-Ντεγκραβιέ
*Ζαν-Μαρί-Ζοζέφ Κουτέλ
*Ζοζέφ Μαρί, Κόμης Ντεσσαί
*Νικολά-Ζακ Κοντέ
*Πωλ Λουί Κουριέ
*Στρατιά της Μαγεντίας
thumb|Στρατηγική κατάσταση της Ευρώπης το 1796

## Στρατιωτικές μονάδες

* 54ο Σύνταγμα Πεζικού (Γαλλία) υπό τον Στρατηγό Σωβά
* Στρατιώτες από την Έσση υπό τον Στρατηγό Γιόχαν Κέγκλεβιτς. Τιμήθηκε με το Στρατιωτικό Τάγμα της Μαρίας Θηρεσίας το 1798.

## Παραπομπές
* Smith, D. *The Greenhill Napoleonic Wars Data Book*. Greenhill Books, 1998.


Κατηγορία:Πόλεμοι της Γαλλικής Επανάστασης
Μεταθειοκρεσόλη

Η **μεταθειοκρεσόλη** (αγγλικά: *meta-thiocresol*) είναι αρωματική οργανική ένωση με μοριακό τύπο **[[C7H8S|C<sub>7</sub>H<sub>8</sub>S]]**, αν και χρησιμοποιείται περισσότερο ο πιο αναλυτικός τύπος **μ-[[Μεθυλομάδα|CH<sub>3</sub>]]([[Άνθρακας|C]]<sub>6</sub>[[Υδρογόνο|H]]<sub>4</sub>)[[Θείο|S]]H**. Η χημικά καθαρή μεταθειοκρεσόλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι υγρό. Πιο συγκεκριμένα, είναι μια θειοφαινόλη. Ο όρος «θειοκρεσόλη», επεκτείνεται, πέρα από τις τρεις (3) «μητρικές» θειοκρεσόλες, και σε ορισμένα «θυγατρικά» παράγωγα αυτών. Χρησιμοποιήθηκε ως αντισηπτικό. Το όνομά της υποδηλώνει ότι αυτή η ένωση αποτελεί το θειούχο ανάλογο της μετακρεσόλης.

## Αναφορές


Κατηγορία:Αρωματικές θειόλες
Κατηγορία:C7
Λάμπρος Καταφυγιώτης

Ο **Λάμπρος Καταφυγιώτης** ήταν Έλληνας πολιτικός.

## Βιογραφικά στοιχεία
Γεννήθηκε στο Καταφύγιο Καρδίτσας και σπούδασε νομικά. Εξελέγη πρώτη φορά βουλευτής Καρδίτσας στις εκλογές του 1905 και επανεξελέγη σε αυτές του 1926.  

## Παραπομπές


Κατηγορία:Βουλευτές Καρδίτσας
Κωνσταντίνος Ζωγλοπίτης

Ο **Κωνσταντίνος Ζωγλοπίτης** ήταν Έλληνας πολιτικός.

## Βιογραφικά στοιχεία

Ήταν γιος του Ιωάννη Ζωγλοπίτη που απαγχονίστηκε από τους Οθωμανούς στην Κωνσταντινούπολη. Εξελέγη πρώτη φορά βουλευτής Καρδίτσας στις εκλογές του 1885 και επανεξελέγη σε αυτές του 1887, του 1892, του 1899 και του 1902. 

## Παραπομπές


## Εξωτερικοί σύνδεσμοι
*Κωνσταντίνος Ζωγλοπίτης στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Καρδίτσας
Δημήτριος Μαλλιόπουλος

Ο **Δημήτριος Μαλλιόπουλος** ήταν Έλληνας πολιτικός.

## Βιογραφικά στοιχεία

Ήταν γιος του Κωνσταντίνου Μαλλιόπουλου, δημάρχου Ταμασίου, και είχε σπουδάσει νομικά στο Πανεπιστήμιο Αθηνών. Εξελέγη πρώτη φορά βουλευτής Καρδίτσας στις εκλογές του 1905 και επανεξελέγη βουλευτής Τρικάλων σε αυτές του 1912, του Μαΐου 1915 και του Δεκεμβρίου 1915.  

## Παραπομπές


Κατηγορία:Βουλευτές Καρδίτσας
Κατηγορία:Βουλευτές Τρικάλων
Δημήτριος Λάππας

Ο **Δημήτριος Λάππας** ήταν Έλληνας πολιτικός.

## Βιογραφικά στοιχεία

Ήταν γιος του Χρήστου Λάππα, δημάρχου Καρδίτσας, και αδερφός του Στέργιου Λάππα, επίσης δημάρχου Καρδίτσας. Υπήρξε αστυνόμος Καρδίτσας. Εξελέγη βουλευτής Καρδίτσας στις εκλογές του 1905. 

## Παραπομπές


Κατηγορία:Βουλευτές Καρδίτσας
Δημήτριος Κουκουλέτσος

Ο **Δημήτριος Κουκουλέτσος** ήταν Έλληνας πολιτικός.

## Βιογραφικά στοιχεία

Εξελέγη πρώτη φορά βουλευτής Τρικάλων στις εκλογές του Αυγούστου 1910 και επανεξελέγη σε αυτές του Νοεμβρίου 1910 και του 1920. 

## Παραπομπές


Κατηγορία:Βουλευτές Τρικάλων
Μάρκος Κοτρώτσιος

Ο **Μάρκος Κοτρώτσιος** ήταν Έλληνας πολιτικός.

## Βιογραφικά στοιχεία

Γεννήθηκε στο Μεσινικόλα Καρδίτσας και είχε σπουδάσει νομικά στο Πανεπιστήμιο Αθηνών. Διετέλεσε πρόεδρος και γενικός γραμματέας του Δικηγορικού Συλλόγου Καρδίτσας καθώς και νομικός σύμβουλος της Εθνικής Τράπεζας της Ελλάδος. Εξελέγη βουλευτής Τρικάλων στις εκλογές του Αυγούστου 1910   

Απεβίωσε το 1932.

## Παραπομπές


Κατηγορία:Βουλευτές Τρικάλων
Ευθύμιος Μαντόπουλος

Ο **Ευθύμιος Μαντόπουλος** ήταν Έλληνας πολιτικός.

## Βιογραφικά στοιχεία

Γεννήθηκε στον Παλαμά Καρδίτσας. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος και συμβολαιογράφος. Υπήρξε αντιπρόεδρος του δημοτικού συμβουλίου Καρδίτσας. Εξελέγη βουλευτής Τρικάλων στις εκλογές του Νοεμβρίου 1910. 

Απεβίωσε το 1936.

## Παραπομπές


Κατηγορία:Βουλευτές Τρικάλων
Λάμπρος Κατσαρός

Ο **Λάμπρος Κατσαρός** (1877 - ;) ήταν Έλληνας πολιτικός.

## Βιογραφικά στοιχεία

Γεννήθηκε στον Φανάρι Καρδίτσας και σπούδασε νομικά στο Πανεπιστήμιο Αθηνών. Υπήρξε πρόεδρος του Δικηγορικού Συλλόγου Καρδίτσας. Εξελέγη βουλευτής Καρδίτσας στις εκλογές του 1926 . 

## Παραπομπές


Κατηγορία:Βουλευτές Καρδίτσας
Αλέξανδρος Παπαποστόλου

Ο **Αλέξανδρος Παπαποστόλου** (1870 - 1922) ήταν Έλληνας πολιτικός.

## Βιογραφικά στοιχεία

Γεννήθηκε στα Κανάλια Καρδίτσας και σπούδασε νομικά στο Πανεπιστήμιο Αθηνών. Εξελέγη βουλευτής Καρδίτσας Τρικάλων στις εκλογές του 1905 και επανεξελέγη σε αυτές του Αυγούστου 1910, του Νοεμβρίου 1910, του 1912, του Μαΐου 1915 και του 1920. 

Απεβίωσε το 1922 στον Βόλο.

## Παραπομπές


Κατηγορία:Βουλευτές Τρικάλων
Κατηγορία:Βουλευτές Καρδίτσας
Θωμάς Λιάτος

Ο **Θωμάς Λιάτος** (1887 - ;) ήταν Έλληνας πολιτικός.

## Βιογραφικά στοιχεία

Γεννήθηκε στο Μαυρομμάτι. Σπούδασε ιατρική στο Πανεπιστήμιο Αθηνών και μετεκπαιδεύτηκε στο εξωτερικό. Συμμετείχε σε όλους τους πολέμους από το 1912 έως το 1922 ως στρατιωτικός ιατρός. Εξελέγη βουλευτής Τρικάλων με το Λαϊκό Κόμμα στις εκλογές του 1935.

## Παραπομπές


Κατηγορία:Βουλευτές Τρικάλων
Κατηγορία:Βουλευτές εκλεγμένοι με το Λαϊκό Κόμμα
Γεώργιος Χ. Δασκαλόπουλος

Ο **Γεώργιος Χ. Δασκαλόπουλος** (1877 - ;) ήταν Έλληνας πολιτικός.

## Βιογραφικά στοιχεία

Γεννήθηκε στον Μαυρομμάτι Καρδίτσας και σπούδασε ιατρική στο Πανεπιστήμιο Αθηνών. Διετέλεσε δήμαρχος Γομφών. Εξελέγη βουλευτής Τρικάλων στις εκλογές του 1920 . 

## Παραπομπές


## Εξωτερικοί σύνδεσμοι
*Γεώργιος Δασκαλόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Τρικάλων
Δημοσθένης Αναγνωστόπουλος

Ο **Δημοσθένης Αναγνωστόπουλος** (1889 - ;) ήταν Έλληνας πολιτικός.

## Βιογραφικά στοιχεία

Γεννήθηκε στον Γεφύρια Καρδίτσας και ήταν γιος του δημάρχου Κιερίου και της Γεωργούλας Σταμούλη, κόρης του πρώτου δημάρχου Καρδίτσας. Υπήρξε αξιωματικός του στρατού. Εξελέγη βουλευτής Καρδίτσας στις εκλογές του 1933 και επανεξελέγη, ως βουλευτής Τρικάλων, στις εκλογές του 1935 και του 1936. 

## Παραπομπές


Κατηγορία:Βουλευτές Καρδίτσας
Κατηγορία:Βουλευτές Τρικάλων
Κατηγορία:Έλληνες αξιωματικοί του Στρατού Ξηράς
Αριστοτέλης Ψαρράς

Ο **Αριστοτέλης Ψαρράς** (1885 - ;) ήταν Έλληνας πολιτικός.

## Βιογραφικά στοιχεία

Γεννήθηκε στο Μεσενικόλα Καρδίτσας και σπούδασε ιατρική στο Πανεπιστήμιο Αθηνών. Εξελέγη βουλευτής Τρικάλων με το Λαϊκό Κόμμα στις εκλογές του 1926 και επανεξελέγη σε αυτές του 1932. Στις εκλογές του 1933 εξελέγη βουλευτής Καρδίτσας με το Λαϊκό Κόμμα ενώ στις εκλογές του 1935 βουλευτής Τρικάλων.

## Παραπομπές


Κατηγορία:Βουλευτές Τρικάλων
Κατηγορία:Βουλευτές Καρδίτσας
Κατηγορία:Βουλευτές εκλεγμένοι με το Λαϊκό Κόμμα
Κωνσταντίνος Ψαρράς

Ο **Κωνσταντίνος Ψάρρας** (1886 - 1938) ήταν Έλληνας πολιτικός.

## Βιογραφικά στοιχεία

Γεννήθηκε στο Μεσενικόλα Καρδίτσας και εγκαταστάθηκε στην Αθήνα, όπου ασχολήθηκε με τις ξενοδοχειακές επιχειρήσεις. Διετέλεσε πρόεδρος των ξενοδόχων Αθηνών και πρόεδρος της Ομοσπονδίας Επαγγελματιών και Βιοτεχνών Αθηνών. Εξελέγη βουλευτής Αθηνών με το Εθνικό Ριζοσπαστικό Κόμμα στις εκλογές του 1933 και επανεξελέγη βουλευτής Αττικοβοιωτίας σε αυτές του 1935.

## Παραπομπές


Κατηγορία:Βουλευτές Αττικοβοιωτίας
Κατηγορία:Βουλευτές Αθηνών
Κατηγορία:Βουλευτές εκλεγμένοι με το Εθνικό Ριζοσπαστικό Κόμμα
Ινστιτούτο Ρούτζερ Μπόσκοβιτς

Το **Ινστιτούτο Ρούτζερ Μπόσκοβιτς** (, , **IRB**) Είναι ερευνητικό ινστιτούτο που βρίσκεται στην γειτονιά Σάλατα του Ζάγκρεμπ, στην Κροατία. Ιδρύθηκε το 1950, και ασχολείται με την μελέτη των επιστημών. Ο σημερινός διευθυντής είναι ο Τόμε Άντιτσιτς.

## Περιγραφή
Είναι το μεγαλύτερο κροατικό ινστιτούτο έρευνας στους τομείς των φυσικών επιστημών και της τεχνολογίας. Έχει ονομαστεί προς τιμήν του επιστήμονα Ρούτζερ Μπόσκοβιτς, ενώ ο ιδρυτής του ήταν ο Ιβάν Σούπεκ. 

Το ινστιτούτο έχει διεπιστημονικό χαρακτήρα, καθώς απασχολεί περίπου 550 ακαδημαϊκούς και φοιτητές από τους τομείς της πειραματικής και θεωρητικής φυσικής, της χημείας και υλικής φυσικής, της οργανικής και φυσικής χημείας, της βιοχημείας, της μοριακής βιολογίας και ιατρικής, της περιβαλλοντικής και θαλάσσιας έρευνας, καθώς και την επιστήμη των υπολογιστών και της ηλεκτρονικής. 

Στην Κροατία, το Ινστιτούτο είναι ένα εθνικό ίδρυμα που είναι αφιερωμένο στην έρευνα, στην ανώτερη εκπαίδευση και στην παροχή υποστήριξης στην ακαδημαϊκή κοινότητα, στις κρατικές και τοπικές κυβερνήσεις. Εντός της Ευρωπαϊκής Ένωσης, το Ινστιτούτο αποτελεί μέρος της Ευρωπαϊκής Ερευνητικής Περιοχής. Σε παγκόσμιο επίπεδο, το Ινστιτούτο συνεργάζεται με πολλά ερευνητικά ιδρύματα και πανεπιστήμια, τηρώντας τις ίδιες αξίες και οράματα. Επίσης, η Κυβέρνηση της Κροατίας παρέχει μεγάλο μέρος της χρηματοδότησης του ινστιτούτου, μέσω του Υπουργείου Επιστημών, Εκπαίδευσης και Αθλητισμού.

## Τμήματα
Το ινστιτούτο είναι οργανωμένο σε 14 τμήματα έρευνας και κέντρα:
* Τμήμα Θεωρητικής Φυσικής
* Τμήμα Πειραματικής Φυσικής
* Τμήμα Φυσικής Υλικών
* Τμήμα Ηλεκτρονικής
* Τμήμα Φυσικής Χημείας
* Τμήμα Οργανικής Χημείας και Βιοχημείας
* Τμήμα Υλικής Χημείας
* Τμήμα Μοριακής Βιολογίας
* Τμήμα Μοριακής Ιατρικής
* Κέντρο Θαλασσίων Ερευνών
* Τμήμα Θαλάσσιας και Περιβαλλοντικής Έρευνας
* Τμήμα Λέιζερ, Ατομικής Έρευνας και Ανάπτυξης
* Κέντρο Πυρηνομαγνητικής Αντήχησης
* Κέντρο Πληροφορικής και Υπολογιστών

## Παραπομπές

*

## Πηγές
* 

## Εξωτερικοί σύνδεσμοι

*  (Κροατικά) (Αγγλικά)
* 
* *Tomislav Badovinac* Zagreb i Hrvatska u Titovo doba. Savez društava «Josip Broz Tito» Hrvatske, 2004
* Cindro, Nikola; Despotović, R.; Hendeković, J.; Jurin, Mislav; Keglević, D.; Mutabdžija, R.; Pravdić, Velimir, eds. (1980) Institut "Ruđer Bošković" 1950 - 1980. Institut Ruđer Bošković, Zagreb.

Κατηγορία:Επιστήμες και τεχνολογία στην Κροατία
Ισμαήλ

Ο **Ισμαήλ** ήταν γιος του Αβραάμ και της Αιγύπτιας δούλης του Άγαρ. 
## Βίος
Επειδή η Σάρρα ήταν στείρα, ζήτησε από τον Αβραάμ να έχει σχέσεις με την δούλη της  Άγαρ και την έδωσε στον Αβραάμ για παλλακίδα. Όταν έμεινε έγκυος, η Άγαρ περιφρονούσε τη Σάρρα κι εκείνη το είπε στον Αβραάμ, ο οποίος της είπε να κάνει ότι νομίζει καλό. Η Σάρρα άρχισε να της φέρεται άσχημα και εκείνη έφυγε μακριά της. (Γε 16:1-6) Ένας άγγελος βρήκε την Άγαρ και τη νουθέτησε να γυρίσει στην κυρία της. Ο Αβραάμ ήταν 86 ετών κατά τη γέννηση του Ισμαήλ.  Η Σάρρα γέννησε τον Ισαάκ όταν ο Ισμαήλ ήταν δεκατεσσάρων. Σε μια γιορτή  για την απογαλάκτιση του Ισαάκ, η Σάρρα είδε τον Ισμαήλ να παίζει με τον γιο της και ζήτησε από τον Αβραάμ να διώξει την Άγαρ και τον Ισμαήλ. Ο Αβραάμ δυσαρεστήθηκε, αλλά αφού ο Θεός τον διαβεβαίωσε ότι θα φροντίσει για την Άγαρ και το παιδί, τους έδιωξε αφού τους έδωσε ψωμί και νερό. Ενώ η Άγαρ ήταν μαζί με τον γιο της στην έρημο Βηρ-σαβεέ και το νερό είχε τελειώσει, απελπισμένη εγκατέλειψε το παιδί της κάτω από τη σκιά ενός θάμνου και απομακρύνθηκε κλαίγοντας για να μην δει το θάνατό του. Ο Θεός άκουσε την προσευχή της και της έδειξε ένα πηγάδι με καθαρό νερό. Εκεί υποσχέθηκε ξανά πως από τον Ισμαήλ θα προέλθει ένα μεγάλο έθνος. Αργότερα, ο Ισμαήλ συμφιλιώθηκε με τον Ισαάκ και είδε τον πατέρα του πριν πεθάνει. (Γένεση 25,7-10). Έζησε στη έρημο Φαράν ως νομάδας. Παντρεύτηκε μια Αιγύπτια και απέκτησε 12 γιους και μία κόρη, την Βασεμάθ ή Μαελέθ (Μαχαλάθ), την οποία παντρεύτηκε ο Ησαύ (Γένεση 28,9. Γένεση 36,3).  Από τους απογόνους του προήλθαν κάποιες αραβικές φυλές,οι Φοίνικες και άλλοι(Γένεση 25,12-18. Α' Παραλειπομένων 1,28-31). Πέθανε σε ηλικία 137 ετών.
## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Παιδιά του Αβραάμ
Πιότρ Καφάροφ

Ο **Πιότρ Ιβάνοβιτς Καφάροφ** (ρωσ. Пётр Ива́нович Кафа́ров, 1817-1878), γνωστός ως μοναχός με το όνομα **Παλλάδιος** (Палла́дий), ήταν ένας από τους πρώτους Ρώσους σινολόγους. Υπήρξε επίσης λεξικογράφος, αρχιμανδρίτης και ιεραπόστολος.

## Βιογραφία
Ο Καφάροφ γεννήθηκε στο Τσίστοπολ, στη σημερινή Δημοκρατία του Ταταρστάν της Ρωσίας, από πατέρα Ορθόδοξο ιερέα. Σπούδασε στη Θεολογική Σχολή (Σεμινάριο) του Καζάν και στην Ιερατική Ακαδημία της Αγίας Πετρουπόλεως. Στη συνέχεια στάλθηκε στη ρωσική ιεραποστολή στην Κίνα.

Ο Καφάροφ, όπως και ο δάσκαλός του, ο Υάκινθος (Μπιτσούριν), ήταν Ορθόδοξος μοναχός, και ειδικότερα ιερομόναχος, με το όνομα Παλλάδιος. Κατά τη διαμονή του στην Κίνα ανακάλυψε και εξέδωσε πολλά ανεκτίμητα χειρόγραφα, μεταξύ των οποίων τη *[[Η μυστική Ιστορία των Μογγόλων|Μυστική Ιστορία των Μογγόλων]]*.

Για περισσότερες από τρεις δεκαετίες ο Παλλάδιος ήταν επικεφαλής της ρωσικής ορθόδοξης ιεραποστολής στην Κίνα, όπου διεξήγε εθνογραφικές και γλωσσολογικές έρευνες. Η έδρα του ήταν στο Πεκίνο. Επίσης, συνέγραψε μελέτες για τις θρησκείες της Κίνας, για τη Μογγολία, για τις σχέσεις της Κίνας με τη Ρωσία και άλλα έθνη, για το κινεζικό εμπόριο και τις οδούς του, και άλλα σχετικά έργα, με τα οποία έγινε διεθνώς γνωστός ως σινολόγος.

Ο Καφάροφ επινόησε ένα σύστημα για την απόδοση της κινεζικής γλώσσας με το κυριλλικό αλφάβητο, γνωστό ως «Σύστημα (μεταγραφής) του Παλλάδιου» (Транскрипционная система Палладия). Αυτό το σύστημα έχει παραμείνει η βάση για την επίσημη μεταγραφή των κινεζικών ονομάτων προσώπων και τοπωνυμίων στη Ρωσία μέχρι σήμερα.

Επιπλέον, ο Καφάροφ συνέταξε ένα σινορωσικό λεξικό, το οποίο παραμένει γνωστό ως έργο αναφοράς ακόμα και σήμερα. Το λεξικό ήταν δίτομο, αλλά δεν το ολοκλήρωσε εξαιτίας του θανάτου του, και το αποτελείωσε ο Ρώσος επιστήμονας Π. Σ. Ποπόφ. Εκδόθηκε στην Κίνα από τη σχολή Tongwen Guan ως:
* 《漢俄合璧韻編》掌院修士巴第遺篇，1888年，北京同文舘 («Σινορωσικό Λεξικό υπό αρχιμανδρίτου Παλλαδίου, 1888, Tongwen Guan») Τόμος 1https://books.google.com/books/about/漢俄合璧韻編.html?id=yRo-PwAACAAJ Τόμος 2https://books.google.com/books?id=GYpPAAAAYAAJ&printsec=frontcover&dq=inauthor:%22Pavel+Stepanovich+Popov%22&hl=en&sa=X&ei=DHJ9VKerK4HlsATroIDADg&ved=0CCgQ6AEwAA#v=onepage&q&f=false Έκδοση του 1896

Στη Ρωσία εκδόθηκε το ίδιο έτος (1888).

## Πηγές
* Το λήμμα «Καφάρωφ» στη *Νέα Ελληνική Εγκυκλοπαίδεια-Χάρη Πάτση*

## Παραπομπές


## Εξωτερικοί σύνδεσμοι
* «Elucidations of the Marco Polo’s Travels in North-China», *Journal of the North-China Branch of the R. As. Soc.*, τόμ. X, 1876
* «The Road from Beijing to Blagoveschinsk», *The journal of the Royal Geographic Society of London*, τόμος 42, J. Murray, 1872

Κατηγορία:Σινολόγοι
Κατηγορία:Λεξικογράφοι
Κατηγορία:Ανατολικοί Ορθόδοξοι μοναχοί
Κατηγορία:Ρώσοι μοναχοί
Κατηγορία:Ρώσοι ιεραπόστολοι
Κατηγορία:Ρώσοι κληρικοί
Τζοβάννι ντι Πάολο

Ο **Τζοβάννι ντι Πάολο** (ιταλ.:**Giovanni di Paolo**, περ. 1403–1482) ήταν Ιταλός ζωγράφος, ένας από τους πιο χαρακτηριστικούς και ελκυστικούς της σχολής της Σιένας.

Λίγα είναι γνωστά για την ζωή του αλλά ένας αρκετά μεγάλος αριθμός έργων του έχει σωθεί –μικροί πίνακες θρησκευτικού θέματος. Πιθανώς να μαθήτευσε στον Taddeo di Bartolo, και σίγουρα επηρεάστηκε από τον Sassetta και πρωτίστως από τον Τζεντίλε ντα Φαμπριάνο. Το ύφος του πάντως είναι εντελώς προσωπικό και ευχάριστο, με περίεργες, επιμήκεις μορφές σε παράξενα τοπία. Εικονογράφησε επίσης λειτουργικά βιβλία για μοναστήρια και τον «Παράδεισο» του Δάντη. Μετά από αιώνες αφάνειας, «ανακαλύφθηκε» από τον ιστορικό της τέχνης Bernard Berenson, που τον αποκάλεσε «Ελ Γκρέκο του Quattrocento».


File:Giovanni_di_paolo,_Lamentation_over_the_Dead_Christ.jpg|*Θρήνος για τον νεκρό Χριστό*, 1430-35, Ρώμη, Βατικανή Πινακοθήκη
File:Giovanni_di_paolo,_presentazione_al_tempio,_1435_ca..JPG|*Υπαπαντή*, 1435, Νέα Υόρκη, Μητροπολιτικό Μουσείο
File:Giovanni_di_Paolo_-_Crucifixion_(Gemäldegalerie,_Berlin,_1112C).jpg|*Σταύρωση*, 1440-45, Βερολίνο, Πινακοθήκη
File:Giovanni di Paolo - Madonna of Humility c. 1442 Boston MFA.jpg|*Η Παναγία της Ταπεινότητας*, 1442, Βοστώνη, Μουσείο Καλών Τεχνών
File:Giovanni_di_Paolo_003.jpg|*Ο Παράδεισος*, 1445, Νέα Υόρκη, Μητροπολιτικό Μουσείο
File:Creation-and-the-expulsion-from-the-paradise-11291.jpg|*Η δημιουργία του κόσμου και η εκδίωξη από τον Παράδεισο*, 1445, Νέα Υόρκη, Μητροπολιτικό Μουσείο
File:Christus_im_garten_Giovanni_di_Paolo.Vatican.jpg|*Ο Χριστός στον Κήπο των Ελαιών*, 1445, Ρώμη, Βατικανή Πινακοθήκη
File:Giovanni_di_Paolo_The_Adoration_of_the_Magi.jpg|*Η προσκύνηση των Μάγων*, 1450, Ουάσινγκτον, Εθνική Πινακοθήκη
File:Giovanni_di_Paolo_001.jpg|*Ο Άγιος Ιωάννης ο Βαπτιστής φεύγει στην έρημο*, 1454, Λονδίνο, Εθνική Πινακοθήκη
File:Giovanni_di_paolo,_madonna_col_bambino_e_santi,_1454.JPG|*Παρθένος και Βρέφος με Αγίους*, 1454, Νέα Υόρκη, Μητροπολιτικό Μουσείο
File:Giovanni_di_paolo,_san_francesco_veste_santa_chiara,_1455_ca.JPG|*Ο Άγιος Φραγκίσκος ενδύει την Αγία Κλάρα*, 1455, Βερολίνο, Πινακοθήκη
File:Giovanni_di_paolo,_santa_chiara_salva_dei_naufraghi,_1455_ca._02.JPG|*Η Αγία Κλάρα σώζει τους ναυαγούς*, 1455, Βερολίνο, Πινακοθήκη
File:Giovanni di Paolo - St. Jerome Appearing to St Augustine.jpeg|*Ο Άγιος Ιερώνυμος εμφανίζεται στον Άγιο Αυγουστίνο*, 1456, Βερολίνο, Πινακοθήκη
File:Saint Nicholas of Tolentino Saving a Shipwreck Giovanni di Paolo 1457.jpg|*Ο Άγιος Νικόλαος του Τολεντίνο σώζει ένα ναυαγισμένο πλοίο*, 1457, Φιλαδέλφεια, Museum of Art 
File:Giovanni_di_Paolo_-_Saint_John_the_Baptist_Entering_the_Wilderness_-_Google_Art_Project.jpg|*Ο Άγιος Ιωάννης ο Βαπτιστής πηγαίνει στην έρημο*, 1455-60, Σικάγο, Ινστιτούτο Τέχνης 
File:Ecce_agnus_dei_Giovanni_di_Paolo._Chicago_Inst._of_art.jpg|*Ιδού ο αμνός του Θεού*, 1455-60, Σικάγο, Ινστιτούτο Τέχνης 


## Παραπομπές


Κατηγορία:Ιταλοί ζωγράφοι του 15ου αιώνα
Κατηγορία:Σχολή της Σιένα
Άτλας (αυτοκινητοβιομηχανία)

δεξιά|μικρογραφία|Μέρος του διαφημιστικού φυλλαδίου για το ''Atlas 1200 P/3''. Περιέχει αναλυτικές πληροφορίες για το μοντέλο.
Η** Άτλας** (δεν πρέπει να συγχέεται με πολλές άλλες εταιρείες με το ίδιο όνομα) ήταν μια ελληνική εταιρεία με έδρα στο Ρέντη, παραγωγής τρικύκλων φορτηγών και άλλων μεταλλικών κατασκευών. Την περίοδο 1967-1972, χρησιμοποιούσε (συχνά συναρμολογούμενους) κινητήρες Volkswagen, καθώς και άξονες της γερμανικής Ford. Οι καμπίνες ήταν κατασκευασμένες από υαλοενισχυμένες σύνθετες ίνες. Παρήγαγε δύο διαφορετικά μοντέλα.

## Παραπομπές
* L. S. Skartsis και Γ. Αβραμίδης, "Made in Greece", Typorama, Πάτρα (2003)
* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012) ISBN 978-960-93-4452-4 (eBook)
* Γ. Ν. Georgano (Επιμ.), "Η Πλήρης Εγκυκλοπαίδεια των Οχημάτων", Krause Δημοσίευση, Iola, Wisconsin (1979).

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
C.AR (αυτοκινητοβιομηχανία)

δεξιά|μικρογραφία|180x180εσ|Το Arco Iaspis του 1976 (C.AR), είχε τεχνολογικές καινοτομίες και συνδύαζε τον "οικογένειακό" με τον "σπορ" χαρακτήρα, ωστόσο, η έμπνευση του σχεδιασμού και η παραγωγή του θεωρήθηκε πολύ επικίνδυνη.
Η** C.AR** ήταν ελληνική αυτοκινητοβιομηχανία που ιδρύθηκε το 1970. Αρχικά ονομαζόταν **ARCO**, από τα αρχικά του ονόματος του ιδρυτή της, Κωνσταντίνου Αργυριάδη, μηχανικού και αρχιτέκτονα. Με την έδρα της στη Θεσσαλονίκη και ένα καλά εξοπλισμένο εργοστάσιο στο Κιλκίς επικεντρωνόταν στον σχεδιασμό και την ανάπτυξη αυτοκινήτων και των συναφών τεχνολογιών, συμπεριλαμβανομένων των σύνθετων υλικών, καινοτόμων αναρτήσεων και σχεδίων φρένων,ηλεκτρικών οχημάτων, κ.λπ. Κανένα από τα οχήματά της, όμως, δεν ξεκίνησε την παραγωγή, και συνεπώς η εταιρεία αντιπροσωπεύει μια περίεργη περίπτωση: το προσωπικό όραμα και την επιμονή με καταστροφικά οικονομικά αποτελέσματα.

Το πρώτο έργο, το *NP903Y* που ενσωμάτωνε καινοτόμες εφαρμογές οδήγησε στο σπορ αυτοκίνητο *Iaspis* που δημιουργήθηκε το 1976. Το αυτοκίνητο παρουσιάστηκε στην  ετήσια Εμπορική έκθεση Θεσσαλονίκης, αλλά η παραγωγή του ακυρώθηκε λόγω υψηλού κόστους και των φτωχών προοπτικών της αγοράς. Ένα νέο, βελτιωμένο σπορ αυτοκίνητο, το *Kalliston* θα παρουσιαστεί το 1984, αλλά επίσης παρέμεινε πρωτότυπο. Η *C.AR* , στη συνέχεια, επικεντρώθηκε σε μια εντελώς νέα έννοια, την ανάπτυξη μικροαμαξιών με μηχανή Kubota 280 cc. H ανάπτυξη βασίζεται σε ένα παλαιότερο σχέδιο (1981)*. *Οι δοκιμές κατασκευής αυτοκινήτων της* C.AR *πέτυχαν και το αυτοκίνητο είχε εισαχθεί το 1991. Με μήκος μόλις 2.25 m, με μέγιστη ταχύτητα 90&#x20;km/h και χωρητικότητας 4 ατόμων, το *Baby-Car *(η ονομασία του μοντέλου) θα ήταν, σύμφωνα με τον Κ. Αργυριάδη, ένα ιδανικό αυτοκίνητο πόλης. Η εταιρία είχε ήδη επενδύσει στην παραγωγή, όταν το έργο ακυρώθηκε λόγω οικονομικών περιορισμών, αναγκάζοντας την C.AR να κλείσει.

## Παραπομπές
* L. S. Skartsis και Γ. Αβραμίδης, "Made in Greece", Typorama, Πάτρα, Ελλάδα (2003) ISBN 960-7620-30-5 (αναδημοσίευση από το Πανεπιστήμιο του επιστηκονικού Πάρκου Πατρών, 2007) 
* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012) ISBN 978-960-93-4452-4 (eBook)

## Εξωτερικοί σύνδεσμοι
* Κόσμο κατασκευαστές οχημάτων

Κατηγορία:Πρώην ελληνικές αυτοκινητοβιομηχανίες
Κόρι Μπρόκεν

Η **Κόρι Μπρόκεν** (Cornelia Maria "Corry" 'Brokken, 3 Δεκεμβρίου 1932 – 31 Μαΐου 2016) ήταν Ολλανδή τραγουδίστρια. Το 1957, ήταν η πρώτη νικήτρια της Ολλανδίας στον διαγωνισμό τραγουδιού της Eurovision, που ήταν μία νίκη-σταθμός σε μια μακρά καριέρα ως τραγουδίστρια και διασκεδάστρια της δεκαετίας του 1950 και του 1960, κατά την οποία σημείωσε πολλές επιτυχίες με τα τραγούδια της και  απέκτησε τη δική της τηλεοπτική εκπομπή. Η καριέρα της ολοκληρώθηκε το 1976, για να σπουδάσει νομικά και έγινε δικηγόρος και στη συνέχεια δικαστής. Έγραψε την αυτοβιογραφία της και κατά τη δεκαετία του 1990 επέστρεψε ως δημόσιο πρόσωπο, γράφοντας μια εβδομαδιαία στήλη σε περιοδικό και ηχογραφώντας και ερμηνεύοντας ξανά τραγούδια.

## Βιογραφία
Η Μπρόκεν ήταν η πρώτη Ολλανδή νικήτρια στον Διαγωνισμό Τραγουδιού της Eurovision, κερδίζοντας τον διαγωνισμό του 1957 με το τραγούδι "Net als toen" ("Όπως παλιά"), μια σύνθεση του Γκους Γιάνσεν (Guus Jansen) σε στίχους του Ουίλι βαν Χέμερτ (Willy van Hemert).

Συμμετείχε στο διαγωνισμό του 1956 (τραγουδώντας όγδοη μεταξύ των δεκατεσσάρων συμμετοχών) το τραγούδι "Voorgoed voorbij" ("Για το καλό"), σε μουσική και στίχους του Γέλε ντε Βρις  (Jelle de Vries) και του 1958  (όπου ισοβάθμησε στην τελευταία θέση) να τραγουδά το "Heel de wereld" ("Όλος Ο Κόσμος"), σε στίχους και μουσική του Μπένι Φρέντεν (Vreden). Ο Τζον Κένεντι o'Κόνορ στο βιβλίο του *Ο Διαγωνισμός Τραγουδιού της Eurovision - Η Επίσημη Ιστορία*, σημειώνει ότι η Κόρι είναι η μόνη τραγουδίστρια που έχει ολοκλήρωσε τόσο στην 1η όσο και στην τελευταία θέση στο διαγωνισμό.

Υπήρξε μία από τις δημοφιλέστερες τραγουδίστριες των δεκαετιών του 1950 και του 1960, που ερμήνευσε στο *Sleeswijk Revue* και παράλληλα στο καμπαρέ *Snip el Snap* και σημειώνοντας επιτυχίες, μερικές από τα οποία έχουν μεταφραστεί ως τραγούδια από τον Σαρλ Αζναβούρ. Το 1973, ωστόσο, ενώ διάβαζε ένα βιβλίο, που έγραφε για το Ρωμαϊκό δίκαιο, άρχισε να ενδιαφέρεται για το επάγγελμα του δικηγόρου.

Το 1976 ήταν παρουσιάστρια του διαγωνισμού, και το 1997 ανακοίνωσε τα αποτελέσματα της ολλανδικής ψηφοφορίας για τον ετήσιο διαγωνισμό. Ως εκείνη τη στιγμή η καριέρα της ως τραγουδίστρια είχε ολοκληρωθεί (από το το 1976, οπότε άρχισε να σπουδάζει νομικά). Αρχικά έγινε δικηγόρος και στη συνέχεια δικαστής στο Ντεν Μπος. Τη δεκαετία του 1990 επέστρεψε στη σόου μπίζνες τραγουδώντας και ηχογραφώντας ένα άλμπουμ, ενώ έγραφε επίσης μια στήλη για το γυναικείο περιοδικό *Margriet*.

Πέθανε σε ηλικία 83 ετών στις 30 Μαΐου του 2016.

## Έργα
; Τραγούδια
* "Voorgoed voorbij" (1956)
* "Net als toen" (1957)
* "Τακούνι de wereld" (1958)
; Ταινίες
* *Jenny* (1958)
* *Redt een είδος* (1959)
* *Uit met Maurice Dean* (1968)

## Δείτε επίσης
*Κατάλογος παρουσιαστών της Eurovision

## Παραπομπές


Κατηγορία:Ολλανδοί τραγουδιστές
Κατηγορία:Συμμετέχοντες στη Eurovision

Κατηγορία:Διαγωνισμός Τραγουδιού Eurovision 1957
Κατηγορία:Νικητές Διαγωνισμού Τραγουδιού Eurovision
Συνοικία του Ναού

Η **Συνοικία του Ναού** είναι ιστορική συνοικία του Παρισιού (Γαλλία) ευρισκόμενη εντός του 3ου Δημοτικού Διαμερίσματος, το οποίο αποτελεί τμήμα του Μαραί. Οφείλει την ονομασία της στο Τάγμα των Ναϊτών το οποίο ίδρυσε στην περιοχή τον Οίκο του Ναού, από τον οποίο και πήρε το όνομά της η συνοικία. Αρκετές οδοί της συνοικίας (Οδός του Ναού, Οδός Βιέιγ-ντυ-Ταμπλ κ.ά.) αποτελούν υπενθύμιση των καταβολών της ονομασίας της.

## Περιγραφή

## Απεικονίσεις
Έργα του Γαλλογερμανού αρχιτέκτονα και ζωγράφου Τέοντορ Γιόζεφ Χούμπερτ Χοφφμπάουερ.


File:Hoffbauer-Marot-PalaisduTemple.png|Το παλάτι του Ναού
File:Hoffbauer-Brezet-Temple1734.jpg|Η συνοικία του Ναού
File:Hoffbauer-Bourla-TourduTemple1793.jpg|Λεπτομέρεια του Πύργου του Ναού
File:Hoffbauer-fig12.png|Τα περίχωρα της συνοικίας του Ναού του Παρισιού



## Παραπομπές


Ναου
Κατηγορία:3ο Δημοτικό Διαμέρισμα Παρισιού
Συνοικια του Ναου
Μιλτιάδης Δάλλας

Ο **Μιλτιάδης Δάλλας** (1860 - 1951) ήταν Έλληνας πολιτικός.

## Βιογραφικά στοιχεία

Γεννήθηκε στην Αγιά Λάρισας και ήταν γιος του Ιωάννη Δάλλα, δημάρχου Δωτίου που δολοφονήθηκε, το 1883, από αγνώστους. Φοίτησε στη Μεγάλη του Γένους Σχολή στην Κωνσταντινούπολη και εν συνεχεία σπούδασε νομικά στο Πανεπιστήμιο Αθηνών. Εξελέγη πρώτη φορά βουλευτής Λάρισας στις εκλογές του 1890 και επανεξελέγη, βουλευτής Αγυιάς σε αυτές του 1892 και του 1895. Στις εκλογές του Αυγούστου 1910 και του Νοεμβρίου 1910 εξελέγη βουλευτής Λάρισας. Την περίοδο 1901 - 1903 διετέλεσε νομάρχης Τρικάλων, Άρτας και Ζακύνθου.

Υπήρξε συνιδρυτής της Ιστορικής και Λαογραφικής Εταιρείας Θεσσαλών.

Απεβίωσε στην Αθήνα. Ήταν παντρεμένος με την Ευδοκία Παυλίδου, της γνωστής οικογένειας της σοκολατοβιομηχανίας.

Ο Μιλτιάδης Ι. Δάλλας και Ευδοκία Παυλίδη απέκτησαν τρεις (3) υιούς και μια (1) κόρη, τους Ιωάννη Δάλλα (Χημικό Μηχανικό), Άθω Δάλλα (Πολιτικό Μηχανικό), Ιάσονα Δάλλα (Δικηγόρο) και την Αικατερίνη (Τιτή) Σούκα - Δάλλα.

## Παραπομπές


## Εξωτερικοί σύνδεσμοι
*Μιλτιάδης Δάλλας στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Αγυιάς
Κατηγορία:Βουλευτές Λάρισας
Σπυρίδων Ταλιαδούρος

Ο **Σπυρίδων Ταλιαδούρος** (1867 - 1936) ήταν Έλληνας πολιτικός.

## Βιογραφικά στοιχεία

Καταγόταν από την Στυλίδα και σπούδασε νομικά στο Πανεπιστήμιο Αθηνών. Εξελέγη πρώτη φορά βουλευτής Τρικάλων στις εκλογές του 1926 και επανεξελέγη σε αυτές του 1928, και ως βουλευτής Καρδίτσας, με την υποστήριξη του Λαϊκού Κόμματος, στις εκλογές του 1932, του 1933, και πάλι ως Τρικάλων,
στις εκλογές του 1935 και του 1936. Διετέλεσε υφυπουργός Συγκοινωνιών στην κυβέρνηση Ζαΐμη καθώς και Υπουργός Δικαιοσύνης στην κυβέρνηση Τσαλδάρη.

Υπήρξε μέλος του δ.σ. της Ιστορικής και Λαογραφικής Εταιρείας Θεσσαλών.

Απεβίωσε στις 7 Μαρτίου 1936 εν ενεργεία βουλευτής. Γιος του ήταν ο Αθανάσιος Ταλιαδούρος και κόρη του η Καλλιόπη Ταλιαδούρος.

## Παραπομπές


Κατηγορία:Βουλευτές Τρικάλων
Κατηγορία:Βουλευτές Καρδίτσας
Κατηγορία:Έλληνες υπουργοί Δικαιοσύνης
Κατηγορία:Έλληνες υφυπουργοί Συγκοινωνιών
Γεώργιος Ροδόπουλος

Το ονοματεπώνυμο **Γεώργιος Ροδόπουλος** μπορεί να αναφέρεται στους:

* Γεώργιος Ροδόπουλος (αγωνιστής), αγωνιστή του 1821
* Γεώργιος Ροδόπουλος (πολιτικός), τραπεζίτη και βουλευτή
Γεώργιος Ροδόπουλος (πολιτικός)

Ο **Γεώργιος Ροδόπουλος** (1860 - 1951) ήταν Έλληνας πολιτικός.

## Βιογραφικά στοιχεία

Γεννήθηκε στην Πάτρα και ήταν γιος του Ανδρέα Ροδόπουλου, συμβολαιογράφου, που εγκαταστάθηκε μόνιμα στη Λάρισα. Σπούδασε νομικά στο Πανεπιστήμιο Αθηνών. Εντάχθηκε στο δυναμικό της Εθνικής Τράπεζας της Ελλάδος διατελώντας διευθυντής των τοπικών υποκαταστημάτων της στον Πύργο, τα Τρίκαλα, το Αίγιο, την Θεσσαλονίκη κ.α. ενώ χρημάτισε επίσης Διοικητής της Τράπεζας Κρήτης.

Ασχολήθηκε με την πολιτική εκλεγόμενος δημοτικός σύμβουλος Λάρισας. Εξελέγη πρώτη φορά βουλευτής Τυρνάβου στις εκλογές του 1899 και επανεξελέγη σε αυτές του 1902 για να παραιτηθεί, όμως, στις 28 Μαρτίου του 1903. Επανεξελέγη βουλευτής Τυρνάβου στις εκλογές του 1923 και του 1928 (Λαϊκό Κόμμα). 

Υπήρξε Πρόεδρος της Ιστορικής και Λαογραφικής Εταιρείας Θεσσαλών.

Ήταν παντρεμένος και είχε αποκτήσει πέντε παιδιά: τον Κωνσταντίνο Ροδόπουλο, τον Μ. Καραγάτση, την Φωφώ, σύζυγο του Θεόδωρου Κασιμάτη, τον Νίκο Ροδόπουλο, επιχειρηματία, και την Ροδόπη, σύζυγο του διευθυντή της Αβερωφείου Γεωργικής Σχολής Φιλοποίμενα Τζουλιάδη.

## Παραπομπές


Κατηγορία:Βουλευτές Τυρνάβου
Κατηγορία:Βουλευτές εκλεγμένοι με το Λαϊκό Κόμμα
Νικόλαος Σπυρόπουλος

Το ονοματεπώνυμο **Νικόλαος** ή **Νίκος Σπυρόπουλος** μπορεί να αναφέρεται σε κάποιο από τα παρακάτω πρόσωπα:

* Νικόλαος Σπυρόπουλος (μακεδονομάχος), Έλληνας μακεδονομάχος
* Νικόλαος Σπυρόπουλος (στρατιωτικός), Έλληνας αξιωματικός του στρατού
* Νίκος Σπυρόπουλος (ποδοσφαιριστής), Ἐλληνας ποδοσφαιριστής
Νικόλαος Σπυρόπουλος (στρατιωτικός)

Ο **Νικόλαος Σπυρόπουλος** ήταν Έλληνας αξιωματικός του στρατού.

## Βιογραφικά στοιχεία

Ήταν γιος του Κωνσταντίνου Τσολάκογλους και αμφιθαλής αδερφός του Γεωργίου Τσολάκογλου. Καταγόταν από την Μακρυκώμη Φθιώτιδας. Ακολούθησε σταδιοδρομία αξιωματικού στο ιππικό διατελώντας, μεταξύ άλλων, διοικητής ταξιαρχίας Ιππικού, επιτελάρχης των Γ΄ και Δ΄ Σωμάτων Στρατού, καθώς και υπαρχηγός και αρχηγός του Γενικού Επιτελείο Στρατού. Αποστρατεύθηκε μετά το 1933 με τον βαθμό του αντιστρατήγου.

Υπήρξε καθηγητής στην Ανωτάτη Σχολή Πολέμου και στη Στρατιωτική Σχολή Ευελπίδων.

Ήταν παντρεμένος.

## Παραπομπές


Κατηγορία:Έλληνες αξιωματικοί του ιππικού
Αλέξανδρος Βαμβέτσος

Ο **Αλέξανδρος Βαμβέτσος** (1890 - 1971) ήταν Έλληνας πολιτικός.

## Βιογραφικά στοιχεία

Καταγόταν από τα Τρίκαλα και σπούδασε νομικά στη Γερμανία. Ιδιώτευσε ως δικηγόρος. Συμμετείχε στο κίνημα του δημοτικισμού, αρθρογραφούσε στον *Νουμά* (με το ψευδώνυμο Α. Τρανός) και ήταν μέλος του Εκπαιδευτικού Ομίλου. ΣΤη διάρκεια του Εθνικού Διχασμού συντάχθηκε με την αντιβενιζελική μερίδα, χωρίς όμως να εγκρίνει τις ακρότητες των Νοεμβριανών. Εξελέγη πρώτη φορά βουλευτής Τρικάλων, με την υποστήριξη του Λαϊκού Κόμματος, στις εκλογές του 1932 και επανεξελέγη σε αυτές του 1936.

Υπήρξε καθηγητής στη ΑΣΟΕΕ, νομάρχης Φλώρινας (1915 - 1916), μέλος της Κοινωνιολογική Εταιρείας, ένας εκ των πρώτων κατοίκων της Εκάλης καθώς και μέλος της επιτροπής σύνταξης των διοικητικών κωδίκων.

## Παραπομπές


## Εξωτερικοί σύνδεσμοι
*Αλέξανδρος Βαμβέτσος στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Τρικάλων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Νομάρχες Φλώρινας
Ιωάννης Κυρώζης

Ο **Ιωάννης Κυρώζης** (1898-1976) ήταν Έλληνας πολιτικός. Διατέλεσε βουλευτής και υπουργός.

## Βιογραφικά στοιχεία

Γεννήθηκε στη Λαμία και ήταν γιος του Αλέξανδρου Κυρώζη. Σπούδασε νομικά στο Πανεπιστήμιο Αθηνών. Εξελέγη πρώτη φορά βουλευτής Φαρσάλων στις εκλογές του 1928 και επανεξελέγη, με την υποστήριξη του Λαϊκού Κόμματος, σε αυτές του 1935. Επανεξελέγη βουλευτής Λάρισας, πια, στις εκλογές του 1946,  του 1950, του 1951 (Ελληνικός Συναγερμός) και του 1958 (Ένωση Κέντρου). 

Διετέλεσε υπουργός Εσωτερικών στην κυβέρνηση Τσαλδάρη.

Πέθανε σε ηλικία 78 ετών τον Φεβρουάριο του 1976. Κηδεύτηκε στις 29 Φεβρουαρίου 1976 από τον ιερό ναό του Πρώτου Νεκροταφείου Αθηνών.

## Παραπομπές


Κατηγορία:Βουλευτές Λάρισας
Κατηγορία:Βουλευτές Φαρσάλων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υπουργοί Εσωτερικών
Ισαβέλλα της Δανίας

Η **Πριγκίπισσα Ισαβέλλα της Δανίας, Kόμισσα του Μονπεζά** (Δανικά: *Prinsesse Isabella til Danmark, Κomtesse af Monpezat*, 21 Απριλίου 2007) είναι το δεύτερο παιδί και η μεγαλύτερη κόρη του Βασιλιά Φρειδερίκου Ι΄ και της Βασιλίσσας Μαίρης της Δανίας.

Είναι το τέταρτο εγγόνι και η μεγαλύτερη εγγονή της βασίλισσας Μαργαρίτας Β΄ της Δανίας και του πρίγκιπα Ερρίκου. Είναι το πρώτο κορίτσι που γεννιέται στην Βασιλική Οικογένεια της Δανίας μετά την γέννηση της μικρότερης αδελφής της γιαγιά της, της τέως βασίλισσας Άννας Μαρίας της Ελλάδας το 1946. 

Είναι δεύτερη στην γραμμή διαδοχής στον Δανικό θρόνο, μετά τον μεγαλύτερο αδελφό της, Διάδοχο Πρίγκιπα Χριστιανό

## Γέννηση
Η *Ισαβέλλα Εριέττα Ίνγκριντ Μαργαρίτα* γεννήθηκε στις 21 Απριλίου 2007 στο Πανεπιστημιακό Νοσοκομείο Κοπεγχάγης Ριγσοπιτάιλετ της Κοπεγχάγης. Κόρη του Διαδόχου Πρίγκιπα Φρειδερίκου και της Διαδόχου Πριγκίπισσα Μαίρης. Η γέννηση της έγινε δεκτή στις 22 Απριλίου, με ένα χαιρετισμό των 21 πυροβόλων όπλων από το Σίξτους Μπάττερι στη Ναυτική Βάση Χόλμεν της Κοπεγχάγης και από το Κάστρο Κρόνμποργκ από την Βόρεια Ζηλανδία.

Ονομάσθηκε *Ισαβέλλα* από την Ισαβέλλα της Αυστρίας, *Εριέττα* από την γιαγιά της Εριέττα Κλαρκ Χον, *Ίνγκριντ* από την προγιαγιά της βασίλισσα Ίνγκριντ της Σουηδίας και *Μαργαρίτα* από την γιαγιά της βασίλισσα Μαργαρίτα Β΄.

Η Βάφτιση της έγινε την 1η Ιουλίου 2007 στο παρεκκλήσι του παλατιού Φρέντενσμποργκ. Νονοί της ήταν η Πριγκίπισσα Ματθίλδη του Βελγίου, η θεία της Πριγκίπισσα Αλεξία της Ελλάδας και της Δανίας (πρώτη ξαδέλφη του πατέρα της), η Ναντίν Τζόνστον, ο Χριστιανός Μπακβάλντ, ο Πίτερ Χίρινγκ και η Μαρία Λουίζα Σκιλ.

## Τίτλοι
***2 Απριλίου 2007 - έως σήμερα**: *Η Αυτής  Βασιλική Υψηλότητα* Πριγκίπισσα Ισαβέλλα της Δανίας, Κόμισσα του Μονπεζά

## Πρόγονοι

## Παραπομπές

## Εξωτερικοί σύνδεσμοι
* Official website 
* New Danish princess named Isabella

|-

|-

Κατηγορία:Πριγκίπισσες της Δανίας
Κατηγορία:Οίκος του Γκλύξμπουργκ
Νικόλαος Γαρδικιώτης

Ο **Νικόλαος Γαρδικιώτης** ήταν Έλληνας πολιτικός.

## Βιογραφικά στοιχεία

Γεννήθηκε στα Τρίκαλα και σπούδασε νομικά στο Πανεπιστήμιο Αθηνών. Εξελέγη πρώτη φορά βουλευτής Τρικάλων στις εκλογές του 1906 και επανεξελέγη σε αυτές του Αυγούστου 1910, του Νοεμβρίου 1910, του 1912, του Μαΐου 1915 και του 1928.

Υπήρξε μέλος του δ.σ. της Ιστορικής και Λαογραφικής Εταιρείας Θεσσαλών.

## Παραπομπές


## Εξωτερικοί σύνδεσμοι
*Νικόλαος Γαρδικιώτης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Τρικάλων
Yo-kai Watch

To ***Yo-kai Watch***, που τιτλοφορείται ως ***Youkai Watch*** και ***Yokai Watch*** στην Ιαπωνία, είναι σειρά βιντεοπαιχνιδιών ρόλων δημιουργήθηκε από την ιαπωνική εταιρεία Level-5. Έχει γίνει, επίσης, μάνγκα, άνιμε και ταινίες. Η σειρά κυκλοφορεί στην Ευρώπη από την Nintendo.

## Πλοκή
Ο Νέικ είναι ένα αγόρι που βρήκε στο δάσος μια μηχανή-κάψουλα δίπλα σε ένα ιερό δέντρο. Όταν την άνοιξε βγήκε ένα γιο-κάι που του έδωσε μια συσκευή σαν ρολόι, που του επιτρέπει να εντοπίζει διάφορα yo-kai, τα οποία στοιχειώνουν ανθρώπους και τα μετατρέπει σε καλά για να τον βοηθούν στην συνέχεια. Μεγάλος αντίπαλος είναι ένα ισχυρό κακό yo-kai.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Σειρές βιντεοπαιχνιδιών
Κατηγορία:Σειρές anime
Κατηγορία:Σειρές manga
Κατηγορία:Νικητές Shogakukan Manga Awards
Κατηγορία:Shōnen anime και manga
Νικόλαος Έξαρχος

Ο **Νικόλαος Έξαρχος** (1897 - 1976) ήταν Έλληνας πολιτικός.

## Βιογραφικά στοιχεία

Γεννήθηκε στα Τρίκαλα και ήταν γιος του Αχιλλέα Έξαρχου. Σπούδασε νομικά στο Πανεπιστήμιο Αθηνών και στη Γαλλία. Εξελέγη πρώτη φορά, με την υποστήριξη του Λαϊκού Κόμματος, βουλευτής Τρικάλων στις εκλογές του 1935 και επανεξελέγη σε αυτές του 1946 (Δημοκρατικόν Σοσιαλιστικόν Κόμμα), του 1950 (Κόμμα Γεωργίου Παπανδρέου), του 1952, του 1956 (περιφέρεια Καρδίτσης - Τρικάλων), του 1956, του 1961 (Ένωσις Κέντρου), του 1963 (Ένωσις Κέντρου) και του 1964 (Ένωσις Κέντρου).

Είχε διατελέσει Υπουργός Μεταφορών στις κυβερνήσεις Σοφοκλή Βενιζέλου (Αυγούστου, Σεπτεμβρίου, Νοεμβρίου 1950), Υπουργός Βορείου Ελλάδος στην κυβέρνηση Γεωργίου Παπανδρέου (1963), Υφυπουργός Εσωτερικών στην κυβέρνηση Παπανδρέου (1964),

Υπήρξε μέλος του δ.σ. της Ιστορικής και Λαογραφικής Εταιρείας Θεσσαλών.

Απεβίωσε στις 12 Μαρτίου 1976 στην Αθήνα και κηδεύτηκε την επομένη από το Πρώτο Νεκροταφείο Αθηνών.

## Παραπομπές


## Εξωτερικοί σύνδεσμοι
*Νικόλαος Έξαρχος στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Τρικάλων
Κατηγορία:Βουλευτές Καρδίτσας - Τρικάλων
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Μεταφορών
Κατηγορία:Έλληνες υφυπουργοί Εσωτερικών
Αχιλλέας Έξαρχος

Ο **Αχιλλέας Δ. Έξαρχος** (1867 - ;) ήταν Έλληνας ιατρός και πολιτικός. 

## Βιογραφικά στοιχεία
Γεννήθηκε στο Αρδάνιο και ήταν γιος του οπλαρχηγού Δημήτριου Έξαρχου που εἰχε λἀβει μἐρος στην "Εξἐγερση του Πηλἰου" του 1878. 
 Σπούδασε ιατρική με υποτροφἰα του Ελληνικοὐ κρἀτους. Διετέλεσε δήμαρχος του Δήμου Παραληθαίων. Εξελέγη βουλευτής Τρικάλων στις εκλογές του Δεκεμβρίου 1915. 

Είχε αποκτήσει αρκετά παιδιά μεταξύ των οποίων τον Νικόλαο Έξαρχο και τον Γεώργιο Έξαρχο, στέλεχος της Αγροτικής Τράπεζας. Εγγονοί του ήταν οι Θόδωρος Έξαρχος, ηθοποιός, και Αχιλλέας Γ. Έξαρχος, διπλωμάτης.

## Παραπομπές


## Εξωτερικοί σύνδεσμοι
*Αχιλλέας Έξαρχος στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Τρικάλων
Περικλής Χριστούλας

Ο **Περικλής Χριστούλας** ήταν Έλληνας πολιτικός.

## Βιογραφικά στοιχεία

Καταγόταν από τα Κανάλια Άγραφων. Σπούδασε νομικά στο Πανεπιστήμιο Αθηνών και διετέλεσε πρόεδρος του Δικηγορικού Συλλόγου Καρδίτσας. Εξελέγη βουλευτής Καρδίτσας στις εκλογές του 1928.

Υπήρξε ιδρυτικό μέλος του Α.Σ. Αναγέννηση Καρδίτσας 1904.

## Παραπομπές


Κατηγορία:Βουλευτές Καρδίτσας
Αδαμάντιος Νικολαΐδης

Ο **Αδαμάντιος Νικολαΐδης** ήταν Έλληνας πολιτικός.

## Βιογραφικά στοιχεία

Καταγόταν από την Λάρισα και ήταν γιος του Νικολάου Νικολαΐδη. Σπούδασε νομικά στο Πανεπιστήμιο Αθηνών και ασχολήθηκε με τη δημοσιογραφία εκδίδοντας την εφημερίδα "Κήρυξ". Εξελέγη βουλευτής Λάρισας στις εκλογές του 1933 και επανεξελέγη σε αυτές του 1935, του 1936, του 1946 και του 1950.

## Παραπομπές


Κατηγορία:Βουλευτές Λάρισας
Έκρηξη στο Μάντσεστερ Αρένα το 2017

μικρογραφία|Το εξωτερικό του Μάντσεστερ Αρένα το 2010
Στις 22 Μαΐου 2017 πραγματοποιήθηκε **βομβιστική επίθεση αυτοκτονίας** στο Μάντσεστερ Αρένα, στο Μάντσεστερ, μετά από μια συναυλία της Αριάνα Γκράντε. Ο δράστης, που πιστεύεται ότι είναι ο 22χρονος Βρετανός λιβυκής καταγωγής Σαλμάν Αμπέντι (Salman Abedi), πυροδότησε έναν αυτοσχέδιο εκρηκτικό μηχανισμό γεμάτο με κομμάτια μετάλλων, στο φουαγέ της Αρένας, καθώς οι θεατές έφευγαν από την αρένα. Η έκρηξη, που συνέβη στις 22:33 τοπική ώρα, σκότωσε 22 ενήλικες και παιδιά, συμπεριλαμβανομένου του Αμπέντι, και τραυμάτισε άλλους 116. Οι αρχές προσπαθούν να προσδιορίσουν εάν ήταν τρομοκρατική επίθεση «μοναχικού λύκου» ή αν ο βομβιστής ήταν μέρος ενός τρομοκρατικού πυρήνα.

Η επίθεση έγινε μετά από μια συναυλία της Αριάνα Γκράντε, που ήταν μέρος της περιοδείας της για το *Dangerous Woman Tour 2017*. Τα εισιτήρια της συναυλίας είχαν εξαντληθεί, και είναι πιθανό να παρακολουθούσαν 21.000 άτομα. Πολλοί άνθρωποι βρίσκονταν στο φουαγιέ κατά τη στιγμή της έκρηξης προκειμένου να αγοράσουν αναμνηστικά της συναυλίας.

Η αστυνομία του Μάντσεστερ κατέγραψε το περιστατικό ως τρομοκρατική επίθεση, χαρακτηρίζοντάς την ως βομβιστική επίθεση αυτοκτονίας. Ήταν η πιο θανατηφόρα επίθεση στο Ηνωμένο Βασίλειο μετά τις βομβιστικές επιθέσεις του Λονδίνου στις 7 Ιουλίου 2005 και η πρώτη στο Μάντσεστερ μετά τον βομβαρδισμό του Μάντσεστερ το 1996 από τον IRA.

## Θύματα
Η αστυνομία δήλωσε ότι 23 άνθρωποι, συμπεριλαμβανομένου του βομβιστή αυτοκτονίας, σκοτώθηκαν στην έκρηξη και 116 τραυματίστηκαν. Η North West Ambulance Service ανέφερε ότι 60 από τα ασθενοφόρα της έφτασαν επί τόπου, μεταφέροντας τους τραυματίες σε τοπικά νοσοκομεία και αντιμετωπίζοντας αρκετούς πληγωμένους επιτόπου. Μεταξύ των νεκρών που επιβεβαιώθηκαν, υπάρχει ζευγάρι Πολωνών οι οποίοι ήρθαν μετά τη συναυλία για να πάρουν τις κόρες τους. Στις 26 Μαΐου 2017 υπήρχαν ακόμη 66 τραυματίες σε νοσοκομεία της περιοχής, ενώ 23 από αυτούς νοσηλεύθηκαν σε μονάδες εντατικής θεραπείας. Στους νεκρούς συμπεριλαμβάνονται δέκα άτομα ηλικίας κάτω των 20, με το μικρότερο σε ηλικία θύμα ένα κορίτσι οκτώ ετών.

## Παραπομπές


Εκρηξη
Κατηγορία:Τρομοκρατικά γεγονότα στο Ηνωμένο Βασίλειο
Ιωσηφίνα της Δανίας

Η **Πριγκίπισσα Ιωσηφίνα της Δανίας, Κόμισσα του Μονπεζά** (δανικά: *Prinsesse Josephine til Danmark, Κomtesse af Monpezat*, 8 Ιανουαρίου 2011) είναι το τέταρτο παιδί και η δεύτερη κόρη του Βασιλιά Φρειδερίκου Ι΄ και της Βασίλισσας Μαίρης της Δανίας.

Είναι το έβδομο εγγόνι της Μαργαρίτας Β΄ της Δανίας και του Ερρίκου, Πρίγκηπα της Δανίας. Είναι τέταρτη στη γραμμή διαδοχής στον δανικό θρόνο, μετά τα δυο μεγαλύτερα αδέλφια της, τον Διάδοχο Χριστιανό και την Ισαβέλλα και τον μεγαλύτερο δίδυμο αδελφό της, Βικέντιο.

## Γέννηση
Η *Ιωσηφίνα Σοφία Ίβαλο Ματθίλδη* γεννήθηκε στις 8 Ιανουαρίου 2011 και ώρα 10:56 π.μ. (ώρα Κοπεγχάγης), 26 λεπτά μετά τον δίδυμο αδελφό της, στο Πανεπιστημιακό Νοσοκομείο Κοπεγχάγης Ριγσοπιτάιλετ της Κοπεγχάγης. Είναι η κόρη του Φρειδερίκου Ι΄ της Δανίας και της Μαρίας, Βασίλισσας της Δανίας.

Η γέννηση της έγινε δεκτή στις 8 Ιανουαρίου, με ένα χαιρετισμό των 21 πυροβόλων όπλων από το Σίξτους Μπάττερι στη Ναυτική Βάση Χόλμεν της Κοπεγχάγης και από το Κάστρο Κρόνμποργκ από τη Βόρεια Ζηλανδία.

Ονομάσθηκε *Ιωσηφίνα*, κοινό όνομα στη Γαλλία προς τιμήν του παππού της, πρίγκιπα Ερρίκου, *Σοφία*, κοινό βασιλικό όνομα, *Ίβαλο* κοινό όνομα στη δανική περιοχή της Γροιλανδίας και *Ματθίλδη* από ένα δημοφιλές τραγούδι στην Αυστραλία ("*Waltzing Matilda*"), πατρίδα της μητέρας της.

Η Ιωσηφίνα και ο Βικέντιος βαφτίστηκαν στις 11 Απριλίου 2011 στο Παρεκκλήσι της Εκκλησίας του Χόλμεν. Νονοί της ήταν η θεία της Μαρία της Δανίας, η θεία της Πατρίσια Μπέϊλυ (αδελφή της μητέρας της), ο Κάρολος, Δούκας του Κάστρο, ο κόμης Μπεντ Βέντελ, η Μπιργκίττε Χέντβερκ και η Γιοζεφίνε Ρέκνερ (φίλη της μητέρας της).

## Τίτλοι
* **8 Ιανουαρίου 2011 - έως σήμερα**: *Η Βασιλική Υψηλότητα* Πριγκίπισσα Ιωσηφίνα της Δανίας, Κόμισσα του Μονπεζά

## Πρόγονοι

## Παραπομπές


## Εξωτερικοί σύνδεσμοι
* Official website 

|-

|-

Κατηγορία:Πριγκίπισσες της Δανίας
Κατηγορία:Οίκος του Γκλύξμπουργκ
Κας

Το **Κας** (), γνωστό ως **Αντίφιλο** ή **Αντίφελλος** στα ελληνικά, είναι κωμόπολη της επαρχίας της Αττάλειας, στην νότιο Τουρκία. Σύμφωνα με τον Πλίνιο η πόλη ονομαζόταν αρχικά  Habesos και αργότερα ονομάστηκε Αντίφελλος κατ' αντιδιαστολή με την πόλη Φελλός, που βρισκόταν 7-8 χιλιόμετρα βορειότερα από αυτή. Από την αρχαία Αντίφελλο υπάρχουν αρκετά αρχαιολογικά μνημεία όπως το θέατρο, λυκιακές σαρκοφάγοι, νεκρόπολη, κ.α. 

Η πόλη Κας ιδρύθηκε στην Ανατολική Μεσόγειο, στις ακτές της Τουρκικής Ριβιέρας. Οι κάτοικοι ασχολούνται κυρίως με το τουρισμό, αλλά και με την αλιεία και τη γεωργία. Απέχει 190 χιλιόμετρα οδικώς από την Αττάλεια και είναι απέναντι και σε απόσταση 6 χιλιομέτρων από το Καστελλόριζο.

Η συντριπτική πλειονότητα του πληθυσμού ήταν ελληνική μέχρι την Μικρασιατική καταστροφή, όποτε και αναγκάστηκαν να εγκαταλείψουν τον τόπο τους. Πολλά από τα σπίτια τους διατηρούνται μέχρι σήμερα. Οι κάτοικοι της Κας έχουν αναπτύξει στενές σχέσεις με τους κατοίκους του Καστελλόριζου. Οι δεύτεροι πραγματοποιούν στη Κας τις περισσότερες αγορές τους λόγω της μικρής απόστασης από το νησί τους, καθώς το τετράωρο ταξίδι με πλοίο για τη Ρόδο ή το κόστος της αεροπορικής πτήσης για αυτήν είναι συνήθως απογοητευτικά.

Στα δυτικά της σύγχρονης πόλης σε ένα μικρό ύψωμα βρίσκεται η εκκλησία της Παναγίας της Ευαγγελίστριας, που χρησιμοποιείται σήμερα ως τζαμί. Ο ναός είχε κατασκευαστεί το 1866 και μετατράπηκε σε τζαμί το 1963. Νοτιοδυτικά του πρόπυλου βρισκόταν το κωδωνοστάσιο, στη θέση του οποίου κατασκευάστηκε ένας μιναρές το 1963.

## Παραπομπές


## Εξωτερικοί σύνδεσμοι
* 
*  


Κατηγορία:Τουρκική Ριβιέρα
Κατηγορία:Παράκτιοι οικισμοί στην Τουρκία
Κατηγορία:Μεσογειακοί λιμένες της Τουρκίας
Κατηγορία:Οικισμοί στην Επαρχία Αττάλειας
Κατηγορία:Αλιευτικές κοινότητες στην Τουρκία
Κατηγορία:Διαμερίσματα της Επαρχίας της Αττάλειας
Κατηγορία:Οικισμοί της αρχαίας Λυκίας
Κατηγορία:Πρώην ελληνικές κοινότητες στην Τουρκία